Aceraius

Aceraius er en slekt av biller som lever i død ved. De tilhører gruppen skarabider (Scarabaeoidea).


== Utseende ==
Middelsstore (ca. 25 millimeter), langstrakte, jevnbrede biller. På farge er de svarte eller mørkebrune. Hodet er stort og bredt med små, runde fasettøyne som er delt i to av en list. Midt i pannen sitter det en flat knøl eller et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med rader av firkantede groper.


== Levevis ==
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Macrolininae
Slekten Aceraius Kaup, 1868
Aceraius alpinus Kon et al., 1995
Aceraius alutaceosternus Kuwert, 1898
Aceraius asahidai Kon et al., 1992
Aceraius borneanus Kaup, 1871
Aceraius boucheri Kon et al., 1995
Aceraius chinensis Kuwert, 1898
Aceraius fujiokae Iwase, 1994
Aceraius grandis (Burmeister, 1847)
Aceraius hassani Kon, Araya & Maryati, 2006
Aceraius helferi Kuwert, 1891
Aceraius hidakai Kon et al., 1993
Aceraius hikidai Kon et al., 1993
Aceraius himalayensis Gravely, 1914
Aceraius illegalis Kuwert, 1891
Aceraius jenisi Iwase, 1995
Aceraius katsurae Iwase, 1995
Aceraius kazuhisai Kon, Johki & Aaraya, 2003
Aceraius kikutai Kon et al., 1995
Aceraius kinabalensis Kon & Johki, 1989
Aceraius kuwerti Zang, 1903
Aceraius laevicollis (Illiger, 1800)
Aceraius laevimargo Zang, 1905
Aceraius lamellatus Gravely, 1918
Aceraius laniger Zang, 1905
Aceraius masatakai Kon, Johki & Aaraya, 2003
Aceraius moescheri Kuwert, 1891
Aceraius oculidens Zang, 1905
Aceraius pilifer (Percheron, 1835)
Aceraius riekoae Iwase, 1995
Aceraius sabanus Kon et al., 1995
Aceraius sawaii Kon, Araya & Maryati, 2006
Aceraius sipolae Iwase, 1998
Aceraius tobae Iwase, 1994
Aceraius tricornis Zang, 1903
Aceraius wallacei Kuwert, 1898


== Eksterne lenker ==
Oversikt over artene
(en) Aceraius i Global Biodiversity Information Facility 
(en) Aceraius hos NCBI 
(en) Kategori:Aceraius – bilder, video eller lyd på Wikimedia Commons